ইয়াইয়া গোসেলিন

**ফেলিসিটা লিওন "ইয়াইয়া" গোসেলিন** ( ; জন্ম: ২৬ জানুয়ারী, ২০০৯ ) একজন মার্কিন অভিনেত্রী। তিনি বিজ্ঞাপনের মডেলিং দিয়ে তার কর্মজীবন শুরু করেন এবং *আফটার ওমেলাস* (২০১৭)-এ অভিনয়ের মাধ্যমে তার চলচ্চিত্রে অভিষেক ঘটে। এরপর, তিনি *পেপারমিন্ট* (২০১৮), *দ্য পার্জ* (২০১৮), *১৩ রিজন্স হোয়াই* (২০১৯–২০২০) এবং *এফবিআই* (২০১৯–২০২০) চলচ্চিত্রে ছোটখাটো অভিনয় করেন। তিনি এর স্পিন-অফ *এফবিআই: মোস্ট ওয়ান্টেড* (২০২০–২০২২) চলচ্চিত্রে টালি ল্যাক্রোইক্স চরিত্রে তার ভূমিকার পুনরাবৃত্তি করেন, যেখানে তিনি দ্বিতীয় সিজনে নিয়মিত ছিলেন। নেটফ্লিক্সের *[[উই ক্যান বি হিরোস (২০২০-এর চলচ্চিত্র)|উই ক্যান বি হিরোস]]* (২০২০) চলচ্চিত্রের প্রধান চরিত্রে (মিসি মোরেনো) অভিনয় করে গোসেলিন ব্যাপক পরিচিতি লাভ করেন।

## প্রারম্ভিক জীবন
গোসেলিন ২০০৯ সালের ২৬শে জানুয়ারি টেক্সাসের ডালাসে মনিকা মেন্দেজ-গোসেলিনের ঘরে জন্মগ্রহণ করেন। তার প্রপ্রিতামহী ফেলিসিটা চাভেজের নামানুসারে তার নাম রাখা হয়েছিল ফেলিসিটা এবং তার ডাকনাম রাখা হয় ইয়াইয়া। তিন বছর বয়সে তিনি ডালাস চিলড্রেন'স থিয়েটারে অভিনয় শেখা শুরু করেন এবং ডিটিভি স্টুডিওতেও অভিনয় শেখেন। গোসেলিন ওহলুক পারফর্মিং আর্টস সেন্টারে সমসাময়িক এবং ব্যালে নৃত্য শেখেন। তার দুটি ছোটো বোন রয়েছে। তারা লাতিন বংশোদ্ভূত।

## কর্মজীবন
গোসেলিন পাঁচ বছর বয়সে একটি এজেন্সির সাথে চুক্তিবদ্ধ হন এবং এর এক মাস পরেই তিনি তার প্রথম কাজ পান। তিনি জেসিপেনি, ফেমাস ফুটওয়্যার, হাসব্রো এবং কন্স হোমপ্লাসের মতো বিজ্ঞাপনের জন্য মডেলিং করেন। ২০১৭ সালে তিনি *আফটার ওমেলাস*-এ অভিনয় করেন। ২০১৮ সালে তিনি অ্যাকশন থ্রিলার চলচ্চিত্র *পেপারমিন্ট* এবং অমনিবাস টেলিভিশন সিরিজ *দ্য পার্জ*-এ একটি ছোটো চরিত্রে উপস্থিত হয়েছিলেন। 

গোসেলিন *লর্ড ফিন* চলচ্চিত্রে জেনি ফিনলে চরিত্রে অভিনয় করেছিলেন, যার জন্য তিনি ২০২০ সালে সানি সাইড আপ চলচ্চিত্র উৎসবে সেরা শিশু অভিনেত্রীর পুরস্কার জেতেন। তিনি *[[এফবিআই (টেলিভিশন ধারাবাহিক)|এফবিআই]]* সিরিজে একটি পুনরাবৃত্তিমূলক চরিত্রে উপস্থিত হয়েছিলেন। এরপর তিনি *[[এফবিআই: মোস্ট ওয়ান্টেড]]*-এ অভিনয় করেন, যেখানে প্রথম সিজনে তাকে নিয়মিত দেখা না গেলেও দ্বিতীয় সিজনে তিনি একজন নিয়মিত অভিনয়শিল্পী হয়ে ওঠেন। *ডেডলাইন হলিউডে*র তথ্যমতে, গোসেলিন পরবর্তীতে সেখানে অতিথি শিল্পী হিসেবে থাকবেন।

২০১৯ সালের আগস্ট মাসে, দশ বছর বয়সে, গোসেলিন নেটফ্লিক্সের *[[উই ক্যান বি হিরোস (২০২০-এর চলচ্চিত্র)|উই ক্যান বি হিরোস]]* চলচ্চিত্রের শিল্পীদলে যোগ দেন বলে জানা যায়, যা মূলত *দ্য অ্যাডভেঞ্চারস অব শার্কবয় অ্যান্ড লাভাগার্ল ইন থ্রি-ডি*-এর একটি স্বতন্ত্র অনুফল। গোসেলিন জানিয়েছিলেন যে তিনি চিত্রগ্রহণ এবং স্টান্টের কাজগুলো বেশ উপভোগ করেছেন। তার ভাষ্যমতে, "এটি অবশ্যই চ্যালেঞ্জিং ছিল, তবে অনেক মজারও ছিল।" ২০২০ সালের ২৫ ডিসেম্বর চলচ্চিত্রটি নেটফ্লিক্স থেকে মুক্তি পায়। গোসেলিন তার অভিনয়ের জন্য বেশ প্রশংসিত হন। *[[শিকাগো সান-টাইমস]]* তার অভিনয়কে "মনোমুগ্ধকর" বলে প্রশংসা করেছে এবং *[[RogerEbert.com|রজারইবার্ট ডট কম]]* মন্তব্য করেছে যে, এই চরিত্রটি "আশাব্যঞ্জকভাবে" তার দীর্ঘ কর্মজীবনের জন্য একটি "বড় সাফল্য" হয়ে দাঁড়াবে। মুক্তির প্রথম চার সপ্তাহে ৪৪ মিলিয়ন পরিবার চলচ্চিত্রটি দেখেছিল। ​২০২১ সালের জানুয়ারিতে নেটফ্লিক্স সিনেমাটির আরেকটি অনুফল তৈরির নির্দেশ দেয়। 

২০২১ সালের মার্চ মাসে গোসেলিন *ট্রান্স লস অ্যাঞ্জেলেস* নামক একটি পূর্ণদৈর্ঘ্য চলচ্চিত্রের *পিরিয়ড* নামক অংশে অভিনয়ের সুযোগ পান। সেখানে তিনি ১২ বছর বয়সী এক লাজুক মেয়ের চরিত্রে অভিনয় করেন। একই বছরের ডিসেম্বরে মিয়া চেচের পাশাপাশি অ্যাপল টিভি প্লাসের সিরিজ *সার্ফসাইড গার্লস*-এ প্রধান অভিনেত্রী হিসেবে গোসেলিনের নাম ঘোষণা করা হয়। এতে তিনি স্যাম চরিত্রে অভিনয় করছেন; স্যাম তার প্রিয় বন্ধু জেডের (চেচ) সাথে মিলে একটি ভূতের দেখা পায় এবং একটি অভিশাপ ভাঙার স্বপ্ন দেখে।

## চলচ্চিত্র-কর্ম

## তথ্যসূত্র

## বহিঃসংযোগ

* 

বিষয়শ্রেণী:হিস্পানিক ও লাতিন আমেরিকান অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:ডালাসের অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:২০০৯-এ জন্ম
বিষয়শ্রেণী:জীবিত ব্যক্তি